'n Vrydagaand, 1977: Ek ontmoet 'n gewese 'hippie' in Sunnyside, Pretoria wat kragtig tot bekering gekom het na 'n roekelose en Goddelose lewe. Ek het hom genooi na my woonstel. Ons het ernstig begin saambid vir mense wat vasgevang was in allerhande verslawings en probleme. Teen middernag het ons gaan slaap.
Rondom 4 vm: Ek was in 'n diepe slaap. Meteens het die Here met my gepraat met 'n geweldige groot, duidelike en wonderlike stem. Sy stem was so opwindend en vol van Vaderlike liefde. Ek kon afwisselend die stemme van God die Vader en Sy seun (Jesus Christus) hoor. Dit het vir my gevoel of almal binne 'n radius van ±100 kilometer rondom Pretoria daardie besonderse almagtige stem moes hoor. Dit was asof die Here vir omtrent een uur lank met my gepraat het. Ek kan egter net een sin baie duidelik onthou. Dit was, 'My seun, trek uit in die krag van die Here, want die tyd is kort !
Januarie 2000. Ek ontvang 'n baie duidelike opdrag van die Here af om my inligting in orde te kry. Vir 'n paar weke het ek nie geweet hoe om hierdie opdrag uit te voer nie.
Toe ontvang ek die boodskap oor bogenoemde engele. Dit was 'n bevestiging van die nuwe boek wat ek moes skryf. Baie van hierdie engele se waarskuwings het ooreengekom met dit wat die Here reeds aan my gesê het.
Die sterre wat snags waarneem se name is op verstommende wyse Goddelik geïnspireer. Die hele evangelie van Christus se lyding en oorwinning oor die vyand, asook die verlossing en oorwinning wat Hy vir ons bewerk het oor die duiwel en sy demone, word dramaties ge-openbaar en verduidelik in die sterre se name. Ook die spoedige Wederkoms word op dramatiese wyse uitgebeeld in hierdie name.
2006: Ek ervaar 'n dringendheid om 'n engelse boek oor bogenoemde onderwerp te skryf. Tydens 2009 het die eerste uitgawe van die boek 'You, YOUR MANSION & quickly appearing, YOUR MAKER!' die lig gesien. Die Bybel sê En daar sal groot aardbewings op verskillende plekke wees en hongersnode en pessiektes; en daar sal verskriklike dinge en groot tekens van die hemel kom. Luk 21:11